Instagram

„Instagram“ (žodžių ;  trumpinys; liet. akimirksniu gauta telegrama) – nuotraukų ir kitokio vaizdinio turinio dalinimosi socialinis tinklas.

2023 m. visame pasaulyje „Instagram“ naudojosi daugiau kaip 2 mlrd. aktyvių vartotojų.

Šiuo metu „Instagram“ priklauso įmonei „Meta Platforms“ (valdančiai „Facebook“), tačiau „Meta“ nebuvo pirmoji įmonė susidomėjusi „Instagram“ programėle. 2012 m. kovo mėn. tuometinis „Twitter“ valdybos pirmininkas, Džekas Dorsis pasiūlė $525 mln. už „Instagram“ socialinį tinklą, tačiau praėjus kelioms savaitėms „Instagram“ sudarė sandorį su „Facebook“ įmone, kuri pasiūlė $735 mln. Galiausiai „Instagram“ buvo parduota už $1 mlrd. „Facebook“ įmonei.Quartz: Twitter’s failure to buy Instagram is looking like a bigger and bigger mistakeFinancial Times: Facebook to buy Instagram for $1bn Prieš tai „Twitter“ įkūrėjai Evanas Viljamsas, Džekas Dorsis bei „Instagram“ steigėjas Kevinas Sistromas dirbo podkastų bendrovėje „Odeo“, kur jie susibičiuliavo.

 Ypatumai 

Anot Kevino Sistromo, „Instagram“ populiarumas išaugo dėl to, kad buvo pasirinktas atviro socialinio tinklo modelis (pvz., „Facebook“ – uždaras, „Twitter“ – atviras).How Instagram built in this one small feature to keep us hooked—and ultimately made the app worth $1 billion  Pirminė Instagram paskirtis buvo galimybė dalintis nuotraukomis, papildant jas žymėmis () bei buvimo vietos () informacija. Iš pradžių Instagrame skelbiamos nuotraukos galėjo būti tik kvadratinės, kaip klasikinių momentinių fotoaparatų, 2015 m. šis apribojimas buvo pašalintas. Filtrai taip pat buvo įkvėpti klasikinių fotoaparatų.

Instagram naudotojai gali dailinti daromas nuotraukas pasirinktais filtrais. Socialiniame tinkle galima dalintis 1 minutės trukmės vaizdo įrašais. Taip pat dalintis 15 sekundžių trukmės skaidrėmis (), kurios išnyksta po paros ir iki 1 valandos trukmės vaizdo įrašais savo kanaluose (IGTV). Vartotojai gali suteikti kito vartotojo pasidalintam turiniui patiktuką (), jį komentuoti bei vieni kitus sekti, (), taip įtraukdami kitų vartotojų sukurtus įrašus į savo naujienų srautus. Be to, susirašinėti tarpusavyje ().

 Išnašos 

Kategorija:Meta Platforms
Kategorija:Socialiniai tinklai